|  |  |
| --- | --- |
| Numri i lëndës: | 2019:124733 |
| Datë: | 28.01.2020 |
| Numri i dokumentit:  | 00790266 |

**P.nr. 566/19**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta si procesmbajtëse, në çështjen penale kundër të pandehurit, H H, për shkak të veprës penale legalizimi i përmbajtjes së rreme nga neni 403 par. 2 e lidhur me par. 1 te KPRK-së, e sipas aktakuzës së Prokurorisë Themelore në Pejë, PP/II.nr.1233/19 te datës 11.06.2019, pas mbajtjes së shqyrtimit fillestar, me dt. 24.01.2020, në prezencë të Prokurores se shtetit Lumturije Vuçetaj, të pandehurit H H, në të njëjtën ditë mori dhe shpalli publikisht, ndërsa me dt.28.01.2020, përpiloi këtë:

**A K T GJ Y K I M**

I pandehuri

**H H, i biri i N dhe nënës K e gjinisë K, i lindur me dt. ... në D, ku dhe banon, rr.” ...” p.nr., identifikohet në bazë të lnj.nr. personal .., ka të kryer shkollën e mesme, i martuar, baba i dy fëmijëve, i papune, i gjendjes së mesme ekonomike, me nr. tel. ... shqiptar, shtetas i R. së Kosovës, mbrohet në liri.**

**ËSHTË FAJTOR**

**Sepse,**

* Me dt.09.12.2016, ne kohë të pacaktuar , në Departamentin për Familjet të Dëshmorëve, Invalidëve të Luftës dhe Viktimave Civile, Zyra ne Pejë, pranë MPMS-së, ka vë ne lajthim organin kompetent te lartcekur, qe ne dokumentin publik- regjistrin , te vërtetoj një çështje te pavërteta, te parapare për te shërbyer si prove ne një çështje ligjore, ne atë mënyrë qe i pandehuri pranë organit te sipërshënuar prezanton dokumentin e falsifikuar dhe atë vërtetimin me nr. 29854/2016 te dt. 14.06.2016, se kinse i njëjti është Veteran Luftëtar i “UÇK”-së, me ç’ rast arrin te përfitoj pagën prej 170 euro, ku te dëmtuarës MPMS-së i shkakton dem material ne shume prej 510 euro.

-me çka ka kryer vepër penale legalizimi i përmbajtjes se rreme nga neni 403 par. 2 lidhur me par 1 të KPRK-së.

Andaj, gjykata konform nenit 7, 41, 49,50, 51,52, 62,64, 70, 73, 74, 75 par.1, nën par. 1.3, neni 403 par.2 lidhur me par. 1 të KPRK-së, dhe nenin 365 të KPP-së, të pandehurin:

**E GJYKON ME;**

**DËNIM ME KUSHT** duke ia shqiptuar **dënimin me burgim** në kohëzgjatje prej **8 (tetë) muaj**, të cilin dënim i pandehuri nuk do ta mbaj nëse në afat prej **1 (një) viti**, nuk do të kryej vepër tjetër penale.

Konform nenit 62 par.2 nenpar 2.2 dhe nenit 64 të KPRK-së, të pandehurit i shqipton dënimin plotësuese

I pandehuri H H **URDHEROHET** qe palës se dëmtuar Ministrisë së Punës dhe Mërqinjës Sociale, t’ia kompensoj dëmin në shumen prej 510 (pesëqind e dhjete) euro, dhe atë në afat deri ne 6 (gjashte) muaj pas plotfuqishmërisë se këtij aktgjykimi.

Konform nenit 62 par.2 nenpar,2.7 dhe nenit 70 te KPRK-së të pandehurit i shqipton dënimin plotësues- **PUBLIKIMI I AKTGJYKIMIT**.

I pandehuri obligohet që në emër paushallit gjyqësor, të paguaj shumën prej 20 (njëzetë) euro, në afat prej 15 ditësh, pasi që aktgjykimi të merr formën e prerë.

I pandehuri obligohet qe në emër të programit për kompensimin e viktimave të krimit të paguaj shumën prej 30 (tridhjetë) euro, në afat prej 15 ditësh, pasi që aktgjykimi të merr formën e prerë

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr.1233/19 te datës 11.06.2019, kundër të pandehurit, H H, për shkak të veprës penale legalizimi i përmbajtjes së rreme nga neni 403 par. 2 e lidhur me par. 1 te KPRK-së.

Konform nenit 245 të KPP-së me dt. 24.01.2020, është mbajtur seanca e shqyrtimit fillestar, prezentë kane qene Prokurorja e shtetit Lumturije Vuçetaj dhe i pandehuri H H.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tyre, ku në këtë rast i pandehuri ka deklaruar se i ka kuptuar këto të drejta dhe se nuk ka nevoje për mbrojtës.

Para leximit te aktakuzës prokurorja e shtetit beri përmirësimin e dispozitivit te aktakuzës dhe atë: ne rreshtin e fundit sa i përket demit te shkaktuar ndaj te dëmtuarës MPMS-së, i cili duhet tejet” ne shume prej 510 euro” dhe këtë përmirësim e bën ne saje te kohës se kryerjes se veprës penale si dhe aplikimit te datës 09.12.2016 dhe vërtetimit i cili është lëshuar nga e dëmtuara ne mënyrë zyrtare e qe ne përputhje me kartelën financiare gjejmë se i njëjti ne periudhën tre mujore ka përfituar pagën e pensionit te veteranit me vërtetimin e falsifikuar . si dhe propozon qe nda te njëjtit ti shqiptohen dënimet plotsues kthimi i mjeteve dhe publikimi i aktgjykimit te parapara me dispozitat ligjore e nenit 62 par. 1 e lidhur me nën par 2.2. te KPRK-së si dhe nenit 70 te KPRK-së.

Pas leximit të aktakuzës nga Prokurorja e Shtetit, i pandehuri deklaroj se e ka kuptuar aktakuzën e përmirësuar dhe nuk ka nevojë për sqarime shtesë. Gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë sipas aktakuzës për veprën penale cila i vihet në barrë, i vetëdijshëm për pasojat e pranimit të fajësisë, ka shprehur pendimin për veprën e kryer dhe ka premtuar se në të ardhmen nuk do të përsëris vepra tjera penale.

Gjyqtari i vetëm gjykues, ka marrë mendimin nga Prokurores së Shtetit, ku prokurorja e shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: shënimi zyrtar i përpiluar nga hetuesi Shefqet Berisha i dt. 23.05.2019, formulari për aplikim ne skemën e pensioneve me numër 03-05/7541 i dt. 09.12.2016, vërtetimi me numër 29854/2016 i dt. 14.06.2016, vërtetimi me numër 35652/2017 i dt. 04.04.2017, certifikata mbi statusin e veteranit luftëtar nr. prot. L6/8181 e dt. 25.05.2016, kartela financiare për periudhën kohore 24.01.2017 – 19.12.2018 e siguruar nga MPMS-ja , vërtetmi me numër 03-05/7541 nga Departamenti i Familjeve te Dëshmoreve, Invalidëve te Luftës dhe Viktimave Civile i dt. 23.01.2017, njoftimi i Departamenti i Familjeve te Dëshmoreve, Invalidëve te Luftës dhe Viktimave Civil, përgjigj- kërkesa nga Zyra e Kryeministrit me nr. prot. 324/2 i dt. 20.02.2019, deklarata me shkrim e te pandehurit H H e datës 24.04.2017, deklarata e te pandehurit H H e dhënë ne stacionin policor ne Pejë me dt. 18.03.2019 si dhe ne prokurori me dt. 10.06.2019, si dhe shkresat tjera, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së, ka pranuar pranimin e fajësisë nga i pandehuri.

Me provat e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit H H, qëndrojnë të gjitha elementet e veprës penale, legalizimi i përmbajtjes se rreme nga neni 403 par. 2 lidhur me par 1 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës. Sa i parket fajësisë i pandehurit ishte i vetëdijshëm për veprën e kryer dhe atë e ka kryer me dashje.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, pendimin për veprën e kryer, si dhe premtimin e tij se në të ardhmen nuk do të përsëris vepra tjera penale si dhe faktin se i njëjti me parë nuk ka qenë i dënuar për ndonjë vepër tjetër penale, ndërsa rrethana rënduese ndaj të pandehurin gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar në nenin 450 par 2 nenpar 2.6 të KPP-së, e obligoi të pandehurin në pagimin e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të pandehurit që të paguaj shpenzimet e viktimave të krimit.

Konform nenit 64 të KPRK-së, e obligoi të pandehurin H H që të paguaj shumen e parave ne vlere prej 510 (pesëqind e dhjetë) euro, palës se dëmtuar MPMS-së dhe atë në afat deri ne 6 (gjashte) muaj pas plotfuqishmërisë se këtij aktgjykimi.

Konform nenit 70 te KPRK-së, te pandehurit iu shqiptua dënimi plotësues publikimi i aktgjykimit.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

 **P.nr.566/19, dt. 28.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.